**HOP 2023 töötuba „Paindlikud lahendused hariduses – võtmeks haridusvõrk“**

**Teemapüstitus:**

* **Kuidas suurendada koostööd omavalitsuste üleselt koolivõrgu planeerimisel? Millised on peamised takistused omavalitsuste üleseks koostööks?**

Arutelu kokkuvõte

**Takistused:**

* **Vajadused on erinevad** (Harjumaa näitel) – mõned KOVid on koolikohad (1-9 kl) taganud kodu lähedal järjepidevalt investeerides (nt Rae vald), mõnel on koostöövajadus (kohtade puudus) suurem; erinevate vajaduste puhul on ühisosa leidmine keeruline.
* **Poliitiline tasand KOVis ei toeta koostöiseid lahendusi** (raha jagamine!) – kui spetsialistide tasandil on küsimused läbi arutatud, siis volikogus tekivad sageli küsimused, miks kellelegi teisele peaks maksma (või kohta pakkuma) jne. KOVidel on (kohati) „auasi“ pakkuda teenuseid ise, mitte kellegi koostöös (kellegi teise territooriumil). Vastav mõtteviisi pärsib koostöiseid lahendusi isegi olukorras, kus koostöö on ratsionaalselt põhjendatud.
* **Lapsevanemate vastuseis + traditsioonid** – kõikvõimalikud (sh koostöised) muutused „rikuvad“ senist toimemudelit, ollakse kinni senises ja harjumuspärases hariduskorralduses.
* **Transpordikorraldus** (suuremate (maaliste) omavalitsuste puhul) – kui koostöö tähendab liikumisvajaduse suurendamist, siis see võib saada takistuseks, eelistatakse võimalikult kodulähedast lahendust.
* **Kommunikatsioon** – sõnumid, miks midagi ühiselt planeeritakse, koostööd kavandatakse jne, ei pruugi olla selged.
* **Konkurentsipõhine KOV vs koostööpõhine KOV** – väljakutseks Eesti KOV maastikul on ülesannete ühetaolisus sõltumata KOVi suurusest ja võimekusest, mis soodustab konkurentsi, mitte koost. Nn asümmeetriline detsentraliseerimine vajaks sisulist arutelu ning võiks olla võimalus KOVide üleseks tõhustamaks koostööks hariduskorralduse puhul

**Koostöövajadus on (võib olla) mujal kui III kooliastmes:**

* HEV koolid – reaalne vajadus (nt Rae vallas), mõistlik lahendus Harjumaal võiks olla nö regionaalne koostöö.
* Täiskasvanute gümnaasium – laudkonnas tõstatatud vajadus leida vastavale sihtgrupile koostöös täiendavaid võimalusi.
* Transpordikorraldus – juba täna toimub kohati koostöös, vajadus edasi arendada.

**Lahendused:**

* **Ühine haridusküsimuste arutamine, sh Tallinna kaasamine** – haridusrände analüüs näitab, et Harjumaa KOVide jaoks on peamine tõmbekeskus Tallinn, igapäevane liikumine põhikooli (sh III kooliaste) osas on kõige suuremahulisem Harku, Viimsi ja Saue valdadest Tallinnasse. Seetõttu on koolivõrgu ühise planeerimise puhul möödapääsmatu vähemalt Tallinna ja lähivaldade ühise aruteluruumi loomine ning vajadusel ja võimalusel ühiste lahenduste leidmine.
* **Kommunikatsiooni tõhustamine** – muudatuste kavandamisel on äärmiselt oluline kommunikatsioon, mis peab sihtgrupile arusaadavalt põhjendama koostöövajadusi ja selle kasusid nii kohalikule kogukonnale kui ka laiemalt ühiskonnale.
* **III kooliastme (konsolideerimise) puhul eesmärgi selge määratlemine** – eesmärgiks on hariduse kvaliteet, võimaluste mitmekesisus jms.

Memo koostas

Mihkel Laan

mihkel.laan@cumulus.ee

5297984